CELEX: 32014R0199
Language: da
Date: 2014-02-28 00:00:00
Title: Kommissionens gennemførelsesforordning (EU) nr. 199/2014 af 28. februar 2014 om tarifering af varer i den kombinerede nomenklatur

4.3.2014   
            
            
               DA
            
            
               Den Europæiske Unions Tidende
            
            
               L 62/6
            
         
      KOMMISSIONENS GENNEMFØRELSESFORORDNING (EU) Nr. 199/2014
   af 28. februar 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de varer, der er omhandlet i bilaget.
            
         
               (2)
            
            
               Der er ved forordning (EØF) nr. 2658/87 fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse på enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. februar 2014.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et produkt, der har form af en stiliseret giraf (ca. 36 cm høj og med en vægt på ca. 820 g), med en blød tekstiloverflade og fyld bestående af forskellige materialer. Hovedet er fyldt med et blødt tekstilmateriale, mens kroppen og lemmerne har et løst fyld af hirse og lavendel (som ikke kan anvendes som separat pude).
                  Produktet kan opvarmes enten i en mikrobølgeovn eller en almindelig ovn og også nedkøles i enten et køleskab eller en fryser med henblik på anvendelse som varme- eller kølepude.
                  
                      (1) Se billede.
               
               
                  9503 00 41
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9503 00 og 9503 00 41.
                  Produktet er i kraft af sin udformning og præsentation hovedsageligt beregnet til underholdnings- og legebrug for børn og voksne (se ligeledes FB til HS, kap. 95 i de almindelige bemærkninger og pos. 9503, afsnit D). Enhver anden anvendelse baseret på dets varme- eller køleevne betragtes som underordnet i forhold til dets underholdnings- og legeværdi. Produktet anses derfor for at være et legetøj henhørende under pos. 9503. Tarifering på grundlag af et af produktets bestanddele (f.eks. hirse under pos. 1008 eller andre konfektionerede tekstilvarer under pos 6307) er derfor udelukket.
                  Produktet tariferes derfor som legetøj, der forestiller et dyr under KN-kode 9503 00 41.
               
            
         
      
         (1)  Dette billede er udelukkende vejledende.